|  |  |
| --- | --- |
| Description: grb.TIF | Република СрбијаАутономна покрајина Војводина**Покрајински секретаријат за образовање, прописе, управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 48 19, 487 45 12, 487 41 57; F: +381 21 487 46 14 Ounz@vojvodinа.gov.rs  |
|  | БРОЈ: 128-451-41/2017-01 | ДАТУМ: 13. фебруара 2017. године |

На основу члана 3. Правилника o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање основхих и средњих школа у АПВ које реализују двојезичну наставу („Службени лист АПВ“, бр. 6/17), а у вези сa Покрајинском скупштинском одлуком о буџету Аутономне покрајине Војводине за 2017. годину („Службени лист АПВ“, бр. 69/16), **Покрајински секретаријат за образовање, прописе, управу и националне мањине - националне заједнице (у даљем тексту: Секретаријат) расписује**

 **КОНКУРС**

 **ЗА ФИНАНСИРАЊЕ И СУФИНАНСИРАЊЕ ОСНОВНИХ И СРЕДЊИХ ШКОЛА У АУТОНОМНОЈ ПОКРАЈИНИ ВОЈВОДИНИ КОЈЕ РЕАЛИЗУЈУ ДВОЈЕЗИЧНУ НАСТАВУ У 2017. ГОДИНИ**

 Конкурс се расписује на износ средстава обезбеђених Покрајинском скупштинском одлуком о буџету Аутономне покрајине Војводине за 2017. годину на посебном разделу Секретаријата за финансирање и суфинансирање основних и средњих школа у АПВ које реализују двојезичну наставу у 2017. години (у даљем тексту: двојезичне школе) у износу од **4.560.000,00** и то:

1. за oсновно образовање

 - програмски трошкови у функцији реализације двојезичне наставе (финансирање извршилаца који реализују двојезичну наставу, трошкови материјала за образовање, стручног усавршавања запослених – обука наставног кадра у земљи и иностранству, трошкови набавке стручне литературе и дидактичког материјала, као и свих других трошкова у функцији реализације двојезичне наставе **1.235.000,00** динара,

- набавка опреме у функцији реализације двојезичне наставе **950.000,00** динара,

1. за средње образовање

 - програмски трошкови у функцији реализације двојезичне наставе (финансирање извршилаца који реализују двојезичну наставу, трошкови материјала за образовање, стручног усавршавања запослених – обука наставног кадра у земљи и иностранству, трошкови набавке стручне литературе и дидактичког материјала, годишње чланарине за лиценцу Кембриџ центра и чланарине за међународну матуру – ИБ, као и свих других трошкова у функцији реализације двојезичне наставе **1.805.000,00 динара,**

- набавка опреме у функцији реализације двојезичне наставе **570.000,00динара**.

 Корисник је дужан да приликом набавке услуга и опреме поступа у складу са одредбама Закона о јавним набавкама (''Службени гласник РС '', бр. 124/12, 14/15 и 68/15).

**УСЛОВИ КОНКУРСА**

***1. Подносиоци захтева***

Право на доделу средстава имају установе основног и средњег образовања које су добиле сагласност Министарства просвете, науке и технолошког развоја (у даљем тексту: Министарство) за извођење двојезичне наставе.

***2. Критеријуми расподеле средстава***

Приликом одређивања висине средстава за програмске трошкове у функцији реализације двојезичне наставе, примењују се следећи критеријуми:

* број наставника који учествују у двојезичној настави,
* број ученика у двојезичној настави,
* оправданост у смислу даљег развијања двојезичне наставе.

Приликом одређивања висине средстава за набавку опреме у функцији реализације двојезичне наставе, примењују се следећи критеријуми:

* број двојезичних одељења и
* број наставних предмета који се предају двојезично.

**НАЧИН ПОДНОШЕЊА ЗАХТЕВА**

Захтеви за доделу средстава подносе се на јединственом конкурсном обрасцу Секретаријата. Комплетна конкурсна документација може се преузети од 13. фебруара **2017. године** на интернет адреси Секретаријата [**www.puma.vojvodina.gov.rs**](http://www.puma.vojvodina.gov.rs)

Захтеви се достављају путем поште на адресу: Покрајински секретаријат за образовање, прописе, управу и националне мањине - националне заједнице са назнаком„Конкурс за двојезичну наставу “, Булевар Михајла Пупина 16, 21000 Нови Сад, или се подносе лично, предајом у писарници покрајинских органа управе у Новом Саду (у приземљу зграде Покрајинске владе).

 Уз пријаву на конкурс, подноси се следећа документација:

* фотокопија акта којим се доказује добијена сагласност Министарства,
* невезана понуда-предрачун за програмске трошкове, набавку опреме (калкулација трошкова).

**Рок за подношење пријава за Конкурс је 3. март 2017. године.**

Секретаријат задржава право да од подносиоца захтева, по потреби, затражи додатну документацију и информације, односно да за доделу средстава одреди испуњење потребних услова.

Неблаговремене или непотпуне пријаве неће бити разматране.

Резултати Конкурса ће бити објављени на интернет презентацији Секретаријата.

**Заинтересована лица додатне информације у вези Конкурса могу добити у Секретаријату на телефон 021/487 4819, 487 4512, 487 4157, 487 4262 и 487 4451.**

 Покрајински секретар

 Nyilas Mihály

 (Михаљ Њилаш)